**Pengisian Borang Permohonan untuk Memasukkan Kaveat Persendirian (Borang 19B)**

Perintah Kanun Tanah Negara (Pindaan Jadual Pertama dan Kelima) 2017 dalam Warta Kerajaan Persekutuan P.U. (A) 247 bagi Borang Permohonan untuk Memasukkan Kaveat Persendirian (Borang 19B) melibatkan penambahan pada perenggan 4 dan 5 seperti berikut:-

**\*\*4. Alamat terakhir tuan punya tanah yang saya ketahui ialah:**

**………………………………………………………………..…………………………………...........................**

**………………………………………………………………………………..…………………...........................**

**\*5. Dengan ini saya bersetuju untuk menerima servis melalui faksimili dan nombornya ialah ………………………………………………………………….**

Maklumat yang perlu diisi bagi perenggan tersebut adalah seperti berikut:-

|  |  |  |
| --- | --- | --- |
| **Perenggan** | **Pengisian Maklumat** | **Keperluan** |
| 4 | Alamat terakhir tuanpunya tanah atau bahagian yang ingin dikaveat yang diketahui oleh pemohon. | Mandatori  \*Tidak mandatori sekiranya Kaveat dimasukkan ke atas Kepentingan (contoh: Gadaian & Pajakan) |
| 5 | Nombor faksimili pemasuk kaveat. | Tidak mandatori |

Borang Permohonan untuk Memasukkan Kaveat Persendirian (Borang 19B) terjemahan Bahasa Malaysia boleh dimuat turun di laman portal [www.ptgwp.gov.my](http://www.ptgwp.gov.my).